[{"text_idx": "#000001", "text": "Mae Simon Weston, y cyn-filwr fu'n brwydro yn Rhyfel y Falklands, wedi dweud fod yr oedi hir cyn cyhoeddi canfyddiadau ymchwiliad hir-ddisgwyliedig i ryfel Irac yn \"sarhad i atgofion o bob un person fu farw\"."}, {"text_idx": "#000002", "text": "Mae disgwyl i Syr John Chilcot gyhoeddi ei adroddiad ym mis Mehefin neu Orffennaf 2016, wedi dechrau ar y gwaith yn 2009."}, {"text_idx": "#000004", "text": "Dywedodd: \"Mae ymchwiliad Chilcot wedi bod yn un o'r penodau gwaethaf o ymyrraeth wleidyddol i unrhyw ymchwiliad.\""}, {"text_idx": "#000006", "text": "Mae'r ymchwiliad yn ystyried sut y daeth lluoedd arfog Prydain i fod yn rhan o'r ymosodiad ar Irac yn 2003, dan arweinyddiaeth yr UDA."}, {"text_idx": "#000008", "text": "Dywedodd Syr John y byddai'r adroddiad, sydd yn ddwy filiwn o eiriau o hyd, yn cael ei gwblhau ym mis Ebrill cyn cael ei astudio gan swyddogion diogelwch."}, {"text_idx": "#000009", "text": "Wrth siarad ar raglen Sunday Politics BBC Cymru, dywedodd Simon Weston, gafodd ei anafu ar long y Sir Galahad yn 1982: \"Mae'n sarhad i atgofion o bob un person fu farw, i bob un teulu sydd wedi dioddef o achos anafiadau ac o achos marwolaeth y rhai roeddent yn eu caru draw yna.\""}, {"text_idx": "#000010", "text": "Mae sylwadau'r cyn-filwr yn adlewyrchu barn a rhwystredigaeth teuluoedd milwyr am yr amser mae wedi ei gymryd i gyhoeddi'r adroddiad."}, {"text_idx": "#000013", "text": "Prif StraeonStrategaeth pum mlynedd i fynd i'r afael a\u0302'r dicia\u0302uPublished2 awr yn o\u0302lAchos Lola James: Dyn wedi 'chwalu'r cartref'Published4 awr yn o\u0302lGalw am newid 'sylfaenol' i ddeddfau cw\u0302n peryglusPublished3 awr yn o\u0302l"}, {"text_idx": "#000019", "text": "Gareth Ward: Yr angerdd a'r aberth tu o\u0302l fy nghoginio"}]